Se lucrează intens la proiectul "Weekend 2", de pe strada Substejeris, susținut din fonduri europene, dar și ale municipalității, a anunțat joi, 21 martie, Alexandru György, viceprimarul liberal al municipiului Târgu Mureș.
"Noul parc se realizează pe o suprafață de teren de aproape 4 hectare și le va oferi târgumureșenilor un spațiu de relaxare complet echipat – cu terenuri de sport, pistă de alergare, pistă pietonală, alee pietonală suspendată, alee panoramică, teren de joacă pentru copii, parc pentru câini, bănci, pergole și chiar o scenă pentru activități culturale. Lucrăm pentru Târgu Mureș! Împreună dezvoltăm orașul!", a scris, pe pagina sa de Facebook, Alexandru György.
(Redacția)